Den Vest-Sjællandske Avis, 1835-01-24
Qvæstionen om Nordostrændsen med Storbrittannien (imellem Nye=Brunsvig og Maine) er endnu under Forhandling. Det i Overeensstemmelse med Senatets Beslutning giorte Forslag til at trække en Linie, svarende til Traktaten af 1785, er ikke blevet antaget af hiin Regiering. Da man imidlertid maae antage, at der paa begge Sider gives en Tilbøielighed til at udjevne denne vanskelige Qvæstion til Alles Tilfredshed, saa nærer man endnu det Haab, at det skal blive tilveiebragt paa denne Grundvold. (Her har man et Exempel paa Friestaternes Paastaaenhed og Utilbøielighed til Eftergivelse, fordi Regieringerne i dem bestandigt frygte for den almene Stemning. Bonchette har i sin Britisch Dominions in Northamerica, 1832, Vol. 1., udførligt demonstreret at den engelske Regiering har Ret, og meddeelt et Kobber, som forestiller den Skovegn, hvor han, i Forening med den amerikanske Landmaaler John Johnson, bestemte Grændsens Basis, Floden St. Croixs Kilde, og opsatte en Steenstøtte med Jndskrift paa den den 31te Juli 1817, men hvorved dog ingen Forening imellem begge Stater blev tilveiebragt. Hele Tvisten udsprang af at Grændsen blev i Traktaten af 1783 baseret paa Floden St. Croixs Løb; men man fandt det siden tvivlsomt, hvilken af de mange Floder i hiin Egn der var St. Croix; Sagen er i sig selv en stor Bagatel, og to forstandige og selvherskende Monarker havde i en føie Tid udjevnet Tvisten; men nu have disse to mægtige Friestater trættedes om denne Sag i 52 Aar, og Godt og Vel om en blodig Krig vil ikke i Tidens Følge udspringe deraf.)Med Østerrigs, Ruslands, Preussens, Hollands, Sverrigs og Danmarks Regieringer bestaaer det bedste Forhold. Handelen med dem alle bliver vedligeholdet ved giensidig Velvillie, under Sanctionen af liberale Bestemmelser, som ere tilveiebragte ved Overeenskomster eller Love. - Midt under alle de indenlandske Vanskeligheder har Dronningen af Spanien ratificeret Overeenskomsten til at betale vore Borgeres Fordringer siden 1819. Jmedens hun opfylder sit Løfte vil der blive forelagt Dem en Afskrift af Conventionen, for at De kunne tage saadanne lovgivende Forholdsregler, som maatte ansees for nødvendige for at de Personer, som Sagen vedkommer, kunne høste Fordeele deraf. - Denne Magt har givet efter for Omstændighedernes Magt og for Tidens og Erfaringens vise Raad, og endelig fattet den Beslutning ikke længere at ville soutinere den unaturlige Stilling, hvori den befandt sig til de nye Regieringer, som ere oprettede paa denne Jordens Halvkugle. Jeg har den store Fornøielse at kunne anmelde for Dem, at de forenede Stater have med Virksomhed forhiulpet til at berede Veien til at tilveiebringe Enighed imellem de Nationer, som nedstamme fra samme Forfædre, ere forbundne ved en fælles Jnteresse, bekiende sig til den samme Religion, og tale det samme Sprog. (Det er en interessant Oplysning; thi om denne Medvirkning har man ikke hørt noget). Vore Bestræbelser for at fuldende dette gode Foretagende, blive fortsatte med Vedholdenhed, saa længe de kunne ansees at være nyttige for begge Partier, og vor fuldkomne Ugennyttighed derved kan blive lettet og paaskiønnet. Kongresacten for at retorqvere ved høiere Afgifter, som ere blevne paalagte i Cuba og Portorico til Skade for vor Skibsfart (som er meget betydelig dertil) er sendt til vor Gesandt i Madrid for at meddeles til Dronningens Regiering; der er ikke ankommen nogen Efterretning om dens Modtagelse Naar den nærværende Tilstand i Spanien vil kunne tillade Regieringen omhyggeligen og omfattende af undersøge den sande Tilstand i disse vigtige Partier af dens Distrikt, saa kunne vi ikke omtvivle, at Handelsforbindelsen med de forenede Stater vil blive bygget paa en retfærdigere og meere liberal Basis Den Deel af Archiverne, som angaaer Florida, er endnu ikke bleven udsøgt og udleveret. Der er nyelig givet Ordre til de forenede Staters Agent i Havanna, at komme derfra tilbage med alt det, han der kan erholde, saa de kunne ankomme førend Overrettens Session i Washington bliver aabnet, for at afbenyttes ved de Processer, som ere indledte for samme, og hvori Regieringen er deeltagende.